Kedves jó barátom
Kedves jó barátom!
Vagyon kedved látom;
Ugorjunk a tánczba,
A komam házába,
Sarkantyús csizmába.

Fordúlj egyet pajtás,
Ugrik utánad más.
Lóg u mente újja,
Peng a sarkantyuja,
Haja heje huja.

Szól bátyám dudája:
Hip, hop a nótája;
Ugorjunk utána,
Kutya, a ki bánja,
Lábát a ki szánja.

Dinom dánom sógor,
Előtted a jó bor;
Köszöntsük egymásra,
A bátorságadásra,
És vigasztalásra.

Nem kell nekem kávé,
Semmi limonádé,
Mikor örömömben,
Kulacs a kezemben,
Kortyog a gégémben.
Népköltészet